smcproject/ml-wiki-sentences huggingface dataset:
നിരന്തരം ചലിക്കുന്ന(transhumance) ഈ സമൂഹം വർഷത്തിൽ 110 മുതൽ 130 വരെ ദിവസങ്ങൾ സഞ്ചാരത്തിലായിരിക്കും.
ആടുകളെയും ചെമ്മരിയാടുകളെയും വളർത്തുകയും വേനൽക്കാലത്തും തണുപ്പുകാലത്തും ദേശാടനം നടത്തുകയും ചെയ്യുന്ന(Transhumance) ബകർവാൾ സമൂഹം ഹിമാലയത്തിലെ ഉയർന്നതും താഴ്ന്നതുമായ ഭൂഭാഗങ്ങളിൽ മാറിമാറി സഞ്ചരിക്കുന്നു.
പരമ്പരാഗതമായി ആട്ടിടയരാണെങ്കിലും സർക്കാർ നിയന്ത്രണങ്ങളും, ഭൂഭാഗങ്ങളുടെ സ്വഭാവം മാറുന്നതും, ജനസംഖ്യാവർദ്ധനവും, കമ്പോളത്തിന്റെ വളർച്ചയും ഒക്കെ കാരണം ചില ബകർവാൾ  സമൂഹങ്ങൾ ഒരിടത്ത് തന്നെ താമസിച്ച് കന്നുകാലി പരിപാലനം നടത്താൻ ആരംഭിച്ചിട്ടുണ്ട് .
നിയമപരമായ പദവി
ജമ്മു-കാഷ്മീരിൽ പട്ടികവർഗമായി ബകർവാലകളെ 1991ൽ അംഗീകരിച്ചു.
2001 ലെ സ്ഥിതി പ്രകാരം ബകർവാലകൾ ഇന്ത്യാ ഗവണ്മെന്റിന്റെ ധനാത്മകമായ വിവേചനത്തിനായുള്ള പൊതു സംവരണ പരിപാടി(Indian government's general reservation program of positive discrimination) അനുസരിച്ച് പട്ടികവർഗത്തിൽ ഉൾപ്പെടുന്നു.
അഫ്ഗാനിസ്ഥാനിൽ നിലവിലുള്ള ഗോത്രവർഗക്കാരെന്ന നിലയിൽ ഇവരെക്കുറിച്ച് അഫ്ഗാൻ ദേശീയ ഗാനത്തിൽ പരാമർശമുണ്ട്.
ബക്ഷി ജഗബന്ധു Bakshi Jagabandhu Bakshi Jagabandhu
ജഗബന്ധു ബിധ്യാധർ മൊഹാപാത്ര ബ്രഹ്മാർബാർ റായി യെ പൊതുവെ അറിയപ്പെടുന്ന പേരാണ് ബക്ഷി ജഗബന്ധു അഥവ "പൈക ബക്ഷി ഖോർദ രാജ്യത്തിന്റെ പടതലവനായ രാജാവ്.
ഇന്ത്യയുടെ ആദ്യകാല സ്വാതന്ത്ര്യ പോരാളികളിൽ ഒരാളാണ് അദ്ദേഹം.
1817-ൽ നടന്ന പൈക കലാപം അദ്ദേഹത്തിന്റെ നേതൃത്വത്തിലായിരുന്നു.
ജഗബന്ധു ബിധ്യാധർ ,ഖോർദ രാജാവും സേനയുടെ സേനാധിപൻ എന്നറിയാനുള്ള തലകെട്ടായിരുന്നു ബക്ഷി .
ഇത് അദ്ദേഹത്തിന്റെ പൂർവ്വികരിൽ നിന്നും അദ്ദേഹത്തിന് കിട്ടിയതാണ്.
ഇത് കഴിഞ്ഞിട്ടേ രാജാവിന് സ്ഥാനം ഉണ്ടായിരുന്നുള്ളു.
പൈക ലഹള
ബ്രിട്ടീഷ് ഭരണത്തിനെതിരായ സാധാരണ ജനങ്ങളുടെ പിന്തുണയോടെ പൈകയുടെ ( ഒറീസയിലെ സൈനികർ) ആദ്യ വിപ്ലവമായിരുന്നു അത്.
1817-ൽ ബ്രിട്ടീഷുകാരുടെ ഭൂമി വരുമാന നയം കലാപത്തിന്റെ പ്രധാന കാരണമായി.
അവരുടെ സൈനികസേവനത്തിന് പാരമ്പര്യേതര അടിസ്ഥാനത്തിൽ പട്ടാളക്കാർക്ക് സൗജന്യമായി സ്ഥലം നൽകിയിരുന്നു.
മേജർ ഫ്ലെച്ചർക്ക് അവരുടെ സേവനം ആവശ്യമില്ലായിരുന്നു.
ഈ നയം ബക്ഷി ജഗബന്ധുവിന്റെ എസ്റ്റേറ്റുകളിൽ നിന്ന് പട്ടാളകാരെ ഇല്ലാതാക്കി .
ഖോർദയിലെ ജനങ്ങളെ സ്വമേധയ കലാപത്തിന് പ്രേരിപ്പിച്ചു.
ഈ നയം ജമീന്ദാർമരെയും കർഷകരെയും ഒരു പോലെ ബാധിച്ചു.
പൈക സമരത്തിന്റെ മറ്റൊരു പ്രധാന കാരണം ഉപ്പിന്റെ വില വർദ്ധനയാണ്.
അതിന്റെ ഫലമായി ബക്ഷി ജഗബന്ധു ബനാപ്പൂർ, ഘുംസൂർ ഗോത്രക്കാർക്ക് നേതൃത്വം നൽകി.
കൊളോണിയൽ ശക്തിക്കെതിരായ പോരാട്ടത്തിൽ ഖോർദയിലേക്ക് നേരെ ധീരരായി പൊരുതി.
ഈ കലാപത്തിന് പൊതുജനങ്ങളിൽ നിന്ന് വിപുലമായ പിന്തുണ ലഭിച്ചു.
വിപ്ലവപ്രവർത്തനങ്ങളിൽ ബനപുരിലെ കാന്ദകൾ വിജയികളായി.
കലാപങ്ങൾ സംസ്ഥാനത്തുടനീളം വിപുലീകരിക്കുകയും വളരെക്കാലം തുടരുകയും ചെയ്തു.
എന്നിരുന്നാലും, ബ്രിട്ടീഷുകാരുടെ തിരിച്ചടി സഹിക്കാൻ കഴിയാതെ പൈകകൾ കാട്ടിലേക്ക് തിരിച്ചുപോയി.
പൈകകൾ ഓപ്പറേഷൻ ബാണ്ടുകളിൽ വേട്ടയാടപ്പെടുകയും പലരും ക്രൂരമായി കൊല്ലപ്പെടുകയും ചെയ്തു.
അവലംബം http://www.orissa.gov.in/e-magazine/Orissareview/2008/feb-march-2008/engpdf/51-52.pdf https://books.google.com/books?id=R0ddg1vMjl8C lpg=PA61 ots=dK3h9iH3vK dq=Bakshi%20Jagabandhu pg=PP1#v=onepage q=Bakshi%20Jagabandhu f=false
Odia film on Bakshi Jagabandhu Archived 2017-09-11 at the Wayback Machine .
ബഗാൻ നെത്തോലി ഇംഗ്ലീഷ് വിലാസം https://ml.wikipedia.org/wiki/Stolephorus_baganensis
കടൽ വാസിയായ ഒരു മൽസ്യമാണ് ബഗാൻ നെത്തോലി ( Bagan anchov ).
( ശാസ്ത്രീയനാമം : Stolephorus  baganensis ) .
നെത്തോലി en : Engraulidae (anchovies) കുടുംബത്തിൽപ്പെട്ട മൽസ്യമാണിത്.
അവലംബം http://www.fishbase.se/summary/563 പുറത്തേക്കുള്ള കണ്ണികൾ ഇതും കാണുക
ബക്ക്ലാന്റ്, അലാസ്ക
ബക്ക്ലാന്റ് പട്ടണം ( Nunatchiaq in Iñupiaq ) നോർത്ത് വെസ്റ്റ് ആർട്ടിക് ബറോയിലുൾപ്പെട്ട് അലാസ്ക സംസ്ഥാനത്തെ ഒരു പട്ടണമാണ്.
2010 ലെ സെൻസസ് അനുസരിച്ച് ജനസംഖ്യ 416 ആണ്.
ബക്ക്ലാന്റിന്റെ അക്ഷാംശ രേഖാംശങ്ങൾ 65°59′5″N 161°7′47″W ﻿ / ﻿ 65.98472°N 161.12972°W ﻿ / 65.98472; -161.12972 ആണ്.
United States Census Bureau യുടെ കണക്കുകൾ പ്രകാരം പട്ടണത്തിന്റെ ആകെ വിസ്തൃതി 1.4 square miles (3.6 km 2 ) , ആണ്.
ഇതിൽ 1.2 square miles (3.1 km 2 ) കരഭാഗവും ബാക്കി 0.2 square miles (0.52 km 2 ) ,  അതായത്13.48 ശതമാനം ഭാഗം വെള്ളമുള്ള ഭാഗവുമാണ്.
പഴനി ബാബ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2023 ഫെബ്രുവരി ) ( Learn how and when to remove this message )
പഴനി ബാബ (14 നവംബർ 1950 - 28 ജനുവരി 1997) തമിഴ്നാട്ടിൽ നിന്നുള്ള ഒരു മുസ്ലീം പ്രവർത്തകനും രാഷ്ട്രീയക്കാരനുമായിരുന്നു .
പഴനി മുളവാലൻ ഇംഗ്ലീഷ് വിലാസം https://ml.wikipedia.org/wiki/Esme_cyaneovittata
പാലക്കാടിന് തെക്കോട്ട് മാത്രം കാണുവാൻ സാധിക്കുന്ന പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് പഴനി മുളവാലൻ ( ശാസ്ത്രീയനാമം : Esme cyaneovittata ) .
കറുപ്പിൽ ഇളം നീല നിറത്തിലുള്ള സൂചിത്തുമ്പി.
കണ്ണുകളുടെ മുകൾഭാഗം കറുത്ത നിറവും കീഴ്ഭാഗം ഇളം നീല നിറവുമാണ്.
ഇവയുടെ ചുണ്ടുകൾക്ക് തിളങ്ങുന്ന നീല കലർന്ന കറുത്ത നിറമാണ്.
ഉരസ്സിൽ ഉളം നീല നിറത്തിലുള്ള നേർത്ത വരകളുണ്ട്.
കറുത്ത നിറമുള്ള ഉദരത്തിന്റെ മൂന്ന് മുതൽ‍ ഏഴു വരെയുള്ള ഖണ്ഡങ്ങളിൽ ചെറിയ ഇളം നീല വളയങ്ങൾ ദൃശ്യമാണ്.
ഉദരത്തിന്റെ അവസാന രണ്ടു ഖണ്ഡങ്ങളിൽ ഇളം നീല നിറമാണ്.
സുതാര്യമായ ചിറകുകളാണ് ഇവയ്ക്കുള്ളത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ പഴനി മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പഴനി മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പഴനി ഇംഗ്ലീഷ് വിലാസം https://ml.wikipedia.org/wiki/Palani
തമിഴ്‌നാട്ടിലെ ദിണ്ടിഗൽ ജില്ലയിലെ ഒരു പട്ടണവും,മുൻസിപ്പാലിറ്റിയുമാണ്‌ പളനി .
ദിണ്ടിഗൽ പട്ടണത്തിൽ നിന്നും 60 കിലോമീറ്റർ അകലെയായാണ്‌ പളനി സ്ഥിതി ചെയ്യുന്നത്.
പ്രശസ്തമായ പഴനി മുരുകൻ ക്ഷേത്രം ഇവിടെയാണ്‌.
ആദ്യം മധുര ജില്ലയുടെ ഭാഗമായിരുന്ന ഈ പ്രദേശം 1985 സെപ്റ്റംബർ 15 നാണ്‌ ദിണ്ടിഗൽ ജില്ലയുടെ ഭാഗമായി മാറിയത്.
പഴനി മുരുകൻ ക്ഷേത്രം തീർത്ഥാടനം മലബാറിലെ ഹിന്ദുക്കളുടെ ഒരു പൊതു ആചാരമാണ്.
പഴം , നീ , എന്നീ രണ്ടു വാക്കുകളിൽ നിന്നാണ് പഴനി എന്ന സ്ഥലപ്പേരുണ്ടായതെന്ന് വിശ്വസിക്കപ്പെടുന്നു.
ഞ്ജാനപ്പഴത്തിനു വേണ്ടിയുള്ള തർക്കത്തിൽ അച്ഛനമ്മമാരോട് വഴക്കിട്ടു പോന്ന സുബ്രഹ്മണ്യനെ സമാധാനിപ്പിക്കാനായി സംഘകാല തമിഴ് കവിയായ അവ്വയാർ പറഞ്ഞ വാക്കുകളാണത്രേ ഇത് , നീ തന്നെയാണ് പഴം എന്നു വരുന്ന പഴം , നീ.
ചരിത്രം ഭൂമിശാസ്ത്രം ജനസംഖ്യ പളനിക്ഷേത്രങ്ങൾ ഗതാഗതം വാണിജ്യം വിദ്യാഭ്യാസം ചിത്രശാല പളനി മലകൾ പളനി ക്ഷേത്രത്തിന്റെ വിദൂര ദൃശ്യം പളനി ക്ഷേത്രത്തിന്റെ  ദൃശ്യം കൊടൈക്കനാലിലേക്കുള്ള മദ്ധ്യേ പളനി മലയുടെ ദൃശ്യം പുറത്തേക്കുള്ള കണ്ണികൾ ‌ ഡിൻഡിഗൽ ജില്ലയുടെ ചില അടിസ്ഥാന വിവരങ്ങൾ Archived 2007-11-20 at the Wayback Machine .
‌ പഴനിയെക്കുറിച്ച് Palani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പഴപ്രഥമൻ
പഴം ചേർത്തുണ്ടാക്കുന്ന പ്രഥമൻ അഥവാ പായസമാണ് പഴ പ്രഥമൻ .
നല്ലവണ്ണം പഴുത്ത് കറുത്ത കുത്തുകൾ വന്ന നെന്ത്രപ്പഴമാണ് ഇതുണ്ടാക്കാൻ ഉപയോഗിക്കുക.
പ്രഥമൻ പാകം ചെയ്യുന്നത് രണ്ടു ഭാഗങ്ങളായാണ്.
ആദ്യപടിയായി പഴം വരട്ടിയെറ്റുക്കണം പിന്നീട് പായസം ഉണ്ടാക്കണം.
പാകംചെയ്യുന്ന വിധം
പാചകരീതികളോരോ നാട്ടിലുമോരോ വിധത്തിലായിരിക്കും.
അതിൽ തന്നെ വിവിധ ജനവിഭാഗത്തിനു തങ്ങളുടേതായ രീതികളുണ്ട്.
പഴപ്രഥമൻ തയ്യാറാക്കുന്നതിലുമീ വൈവിദ്ധ്യമുണ്ട്.
ഒരു രീതി ആവശ്യമുള്ള സാധനങ്ങൾ നന്നായി പഴുത്ത നേന്ത്ര പഴം ശർക്കര പച്ചരി പൊടിച്ചത് (നിർബന്ധമില്ല) തേങ്ങാ പാൽ – കട്ടിയുള്ള ഒന്നാം പാലും രണ്ടാം പാലും ഏലക്കാ പൊടിച്ചത് ചുക്ക് പൊടിച്ചത് നെയ്യ് അണ്ടിപ്പരിപ്പ് ഉണക്ക മുന്തിരി
പഴം നന്നായി വേവിച്ചു കുരുവും നാരുകളും കളഞ്ഞ് ഉടച്ചെടുക്കുക.
ശർക്കരപ്പാവിലേക്ക് (ശർക്കര തിളച്ച വെള്ളത്തിൽ ലയിപ്പിച്ചത്) വേവിച്ച പഴം ഇട്ട് നന്നായി വരട്ടുക.
ആവശ്യത്തിനു നെയ്യും ഉപയോഗിക്കാം.
പാത്രത്തിൽ വെള്ളവും പകുതി രണ്ടാം പാലും അരിപ്പൊടിയും പഴം വരട്ടിയതും എടുത്ത് വേവിക്കുക.
വെന്തു കുറുകിയാൽ ആവശ്യത്തിനു ശർക്കരയിട്ട് വീണ്ടും തിളപ്പിക്കുക.
ശർക്കര അലിഞ്ഞു വെന്തുകഴിഞ്ഞാൽ ബാക്കിയുള്ള രണ്ടാം പാലും ഏലക്കാ പൊടിച്ചതും ചേർത്ത് വീണ്ടും വേവിക്കുക.
എല്ലാം കൂടെ വെന്തുകഴിഞ്ഞാൽ ഒന്നാം പാലൊഴിച്ചു ചൂടാക്കി വാങ്ങിവെയ്ക്കുക.
ഒരു പാത്രത്തിൽ നെയ്യൊഴിച്ച് അണ്ടിപ്പരിപ്പും ഉണക്ക മുന്തിരിയും വറുത്തെടുക്കുക.
കൊപ്ര ചെറിയ കഷണങ്ങളാക്കി നുറുക്കിയതും ചേർക്കാം.
ചുക്കുപൊടിയും വറവും പായസത്തിൽ ചേർത്തിളക്കുക.
തെക്കൻ കേരളത്തിലെ ഒരു രീതി ആവശ്യമുള്ള സാധനങ്ങൾ നന്നായി പഴുത്ത നേന്ത്ര പഴം.
(പായസം പുളിയില്ലാതെ ഇരിക്കാൻ വയനാടൻ നാടൻ പഴമുപയോഗിക്കാം.) ഉപ്പില്ലാത്ത ശർക്കര .
പതിയൻ ശർക്കരയും നല്ലതാണു.
തേങ്ങാ പാൽ – രണ്ടാം പാലും, മൂന്നാം പാലും,വെള്ളം ചേർക്കാതെ പിഴിഞ്ഞെടുത്ത ഒന്നാം പാലും,
പഴം വരട്ടിയത് പാലിൽ ലയിച്ച് കഴിഞ്ഞാലും നല്ലതു പോലെ ലായനീരൂപത്തിലിരിക്കവണ്ണം മൂന്നാം പാൽ വേണം .
അത്രയും നേർപ്പിക്കാത്ത രണ്ടാം പാലും വേണം.
തേങ്ങാ പൂൾ ചെറുതായി അരിഞ്ഞത്.
പഴം നന്നായി വേവിച്ചു ഉടച്ചെടുക്കുക.
ആവശ്യത്തിനു ശർക്കരയിട്ട് തയ്യാറാക്കിയ ശർക്കരപ്പാവിലേക്ക് (ശർക്കര തിളച്ച വെള്ളത്തിൽ ലയിപ്പിച്ചത്) വേവിച്ച പഴം ഇട്ട് നന്നായി വരട്ടുക.
പാത്രത്തിൽ മൂന്നാം പാലും പഴം വരട്ടിയതും എടുത്ത് അടുപ്പത്ത് കയറ്റുക..
ഇളക്കി കൊടുത്ത് ഈ പാൽ വറ്റി ഏകദേശം കുടിക്കാവുന്ന പരുവമാകുന്നതിനു മുന്നേ, രണ്ടാം പാലൊഴിക്കുക.
ഇളക്കി കൊടുത്ത് ഈ പാൽ വറ്റി കുടിക്കാവുന്ന പരുവമാകുംബം അടുപ്പിൽ നിന്നും വാങ്ങി തലപ്പാൽ ഉരുളിയിൽ വീശി/പരത്തി ഒഴിക്കുക.
തേങ്ങാപ്പൂൾ അരിഞ്ഞത് നെയ്യിൽ വറുത്തത് വാങ്ങി വച്ച പായസത്തിലിട്ട് പാത്രപാകത്തിനായി അരമണിക്കൂർ അടച്ച് വയ്ക്കുക.
ഇതും കാണുക അടപ്രഥമൻ
പഴഞ്ഞി പള്ളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ തൃശ്ശൂർ ജില്ലയിലെ കാട്ടകാമ്പാൽ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമായ പഴഞ്ഞി എന്ന സ്ഥലത്ത് സഥിതി ചെയ്യുന്ന അതിപുരാതനമായ ദേവാലയമാണ് സെന്റ് മേരീസ് ഓർത്തഡോക്സ് പഴഞ്ഞി കത്തീഡ്രൽ.
പഴഞ്ഞി പള്ളിയുടെ ചുമരിൽ ആലേഖനം ചെയ്തിട്ടുള്ള ചുമർചിത്രങ്ങളും രൂപങ്ങളും നൂറ്റാണ്ടുകൾ പഴക്കം ചെന്ന ചരിത്രം നമ്മെ ഓർമപ്പെടുത്തുന്നു.
വിശുദ്ധ ദൈവമാതാവിന്റെ നാമധേയത്തിൽ സ്ഥിതി ചെയ്യുന്ന പള്ളിയിൽ 1685 മുതൽ പരിശുദ്ധ യെൽദോ മാർ ബസേലിയോസ് ബാവായുടെ (പഴഞ്ഞി പള്ളി മുത്തപ്പൻ) ഓർമ്മപ്പെരുന്നാൾ എല്ലാ കൊല്ലവും ഒക്ടോബർ 2, 3 എന്നീ തിയതികളിൽ ഭക്തി നിർഭരമായി ആഘോഷിച്ചു വരുന്നു.
ചരിത്രവും,പാരമ്പര്യവും, വിശ്വാസവും വിളിച്ചോതുന്ന പഴഞ്ഞി പള്ളിക്ക് ഒരു പോറൽ പോലും ഏല്പ്പിക്കാതെ 2010 - ൽ പുതിയ പള്ളി സ്ഥാപിതമായി.
അതിവിദഗ്ത്തരും കരവിരുതിൽ പ്രാവീണ്യം നേടിയവരുമായ ഒരു കൂട്ടം പണിയാളുകളാൽ പണി പൂർത്തികരിക്കുകയും പരിശുദ്ധ  ബസേലിയോസ് മാർത്തോമ്മാ  പൗലോസ് ദ്വിതിയൻ കാതോലിക്ക ബാവായാൽ കൂദാശ ചെയ്യപ്പെടുകയും ഉണ്ടായി.
പരിശുദ്ധ ബാവാ തിരുമേനിയുടെ മാതൃഇടവകയായി അറിയപ്പെടുന്ന പഴഞ്ഞി പള്ളി മലങ്കര ഓർത്തഡോക്സ് സഭയിൽ എന്നും ശ്രദ്ധിക്കപ്പെട്ടിരുന്നു.
പള്ളിയുടെ നൂറ്റാണ്ടുകൾ പഴക്കമുള്ള ചരിത്രത്തെ സാക്ഷി നിർത്തി 2015 ഓഗസ്ററിൽ പരിശുദ്ധ സഭയുടെ എപ്പിസ്ക്കോപ്പൽ സുന്നഹദോസ് എടുത്ത തീരുമാനപ്രകാരം 2015 സെപ്റ്റംബർ 13-ആ തീയതി പരിശുദ്ധ ബാവാ തിരുമേനി പഴഞ്ഞി പള്ളിയെ കത്തീഡ്രലായി പ്രഖ്യാപിച്ചു. 'സെന്റ് മേരീസ് ഓർത്തഡോക്സ് കത്തീഡ്രൽ പഴഞ്ഞി' എന്ന് നാമകരണം ചെയ്യുക ഉണ്ടായി.
മലങ്കര ഓർത്തഡോക്സ് സുറിയാനി സഭയുടെ ഉരുക്ക് കോട്ട എന്ന് അറിയപ്പെടുന്ന പഴത്തി കത്തീഡ്രലിന്റെ ചരിത്രം ഉറങ്ങുന്ന ചുമരുകൾക്ക്  കോട്ടം തട്ടാതെ കാത്തു സംരക്ഷിക്കുന്നതിന് പഴമയും പുതുമയും സമന്വയിപ്പിച്ച് ശില്പ്പചാരുതയിൽ തീർത്ത ചിത്ര പണികളെ കൊണ്ട് ആലേഖനം ചെയ്തിട്ടുള്ള  'മുഖമണ്ഡപം' പുതിയ മനോഹാരിതയാണ് പഴഞ്ഞി കത്തിഡ്രലിന് സമ്മാനിക്കന്നത്.
2016 ഏപ്രിൽ 10-ാം തീയതി പരിശുദ്ധ ബാവാ തിരുമേനിയാൽ കൂദാശ കർമ്മം നിർവഹിക്കപ്പെടുകയും ചെയ്തു.
പഴനിപ്പാമ്പ്
പശ്ചിമഘട്ടത്തിൽ കണ്ടുവരുന്ന തദ്ദേശവാസിയായ ഒരിനം  uropeltid പാമ്പാണ് പഴനിപ്പാമ്പ് (Palni shieldtail).
ശാസ്ത്രനാമം: Uropeltis pulneyensis വിവരണം ഭൂമിശാസ്ത്ര പരിധി
ഇവ കണ്ടുവരുന്നത് തെക്കേ ഇന്ത്യയിലാണ്( പളനി മലനിരകൾ , ട്രാവൻകൂർ കുന്നുകൾ 5,000-7,000 അടി).
അവലംബം അധികവായനയ്ക്ക് Beddome RH .
Descriptions of New Species of the Family Uropeltidæ from Southern India, with Notes on other little-known Species.
London 1863 : 225-229 + Plates XXV-XXVII.
Beddome RH.
(3) 13 : 177-180.
Notes upon the snakes of the Madras Presidency.
Description and plate of a new species of snake of the family Uropeltidae from the Pulney Mountains.
Madras Quarterly Journal of Medical Science 9 : 207-208 (228?).
[Reprint: 1940. J. Soc. Bibliogr. Nat. Sci., London 1 10: 314.] Beddome RH.
Description of six new Species of Snakes of the Genus Silybura , Family Uropeltidæ, from the Peninsula of India.
London 1878 : 800-802.
An Account of the Earth-Snakes of the Peninsula of India and Ceylon.
(5) 17 : 3-33.
Boulenger GA .
Reptilia and Batrachia .
xviii + 541 pp. ( Silybura pulneyensis, p. 260).
Günther ACLG .
The Reptiles of British India .
London: The Ray Society.
xxvii + 452 pp. + Plates I-XXVI.
( Rhinophis pulneyensis , pp. 187-188 + Plate XVII, figure C).
Smith MA .
The Fauna of British India, Ceylon and Burma, Including the Whole of the Indo-Chinese Sub-region.
Reptilia and Amphibia, Vol.
—Serpentes .
London: Secretary of State for India.
xii + 583 pp. ( Uropeltis pulneyensis , p. 85).
Williams EE .
The Occipito-vertebral Joint in the Burrowing Snakes of the Family Uropeltidae.
Breviora (106): 1-10.
( Uropeltis pulneyensis , figures 3A 3B).
പുറത്തേക്കുള്ള കണ്ണികൾ വിക്കിസ്പീഷിസിൽ Uropeltis pulneyensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Uropeltis pulneyensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പഴഞ്ഞി ഇംഗ്ലീഷ് വിലാസം https://ml.wikipedia.org/wiki/Pazhanji
10°41′19″N 76°03′02″E ﻿ / ﻿ 10.688480°N 76.050480°E ﻿ / 10.688480; 76.050480 തൃശൂർ ജില്ലയിലെ കാട്ടകാമ്പാൽ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് പഴഞ്ഞി .
അടക്ക വ്യാപാരത്തിനു പേരുകേട്ട സ്ഥലമാണിത്.
ഉണക്കിയ അടക്കയാണൂ പഴഞ്ഞി വിപണിയിലെ പ്രധാന ഉൽപ്പന്നം.
പഞ്ചായത്തിൽ അടക്കാവിൽപ്പനയ്ക്കായി രണ്ട് സ്വകാര്യമാർക്കറ്റുകളാണുള്ളത്.
പഴനി മലനിരകൾ ഇംഗ്ലീഷ് വിലാസം https://ml.wikipedia.org/wiki/Palni_Hills
തമിഴ്നാട്ടിലെ ഒരു മലനിരയാണ് പഴനി മലൈ എന്നറിയപ്പെടുന്നത്.
പൊതുവിൽ ഇന്ത്യയുടെ പടിഞ്ഞാറൻ തീരത്തിന് സമാന്തരമായി കിടക്കുന്ന പശ്ചിമഘട്ടത്തിന്റെ കിഴക്കോട്ട് നീണ്ടുകിടക്കുന്ന ഒരു ഭാഗമാണിത്.
പഴനി മലനിരകൾ പടിഞ്ഞാറ് ആനമലൈ മലനിരകളോട് ചേർന്ന് തുടങ്ങി കിഴക്ക് സമതലപ്രദേശത്തിൽ അവസാനിക്കുന്നു.
2068 ചതുരശ്ര കിലോമീറ്റർ പ്രദേശത്തായാണ് ഈ മലനിരകൾ സ്ഥിതി ചെയ്യുന്നത്.
ഈ മലനിരകളുടെ ഏറ്റവും ഉയരമുള്ള ഭാഗം തെക്ക് കിഴക്കുള്ള 1,800-2,500 മീറ്റർ ഉയരമുള്ള കുന്നുകളാണ്.
കിഴക്കുഭാഗത്തെ കുന്നുകൾക്ക് 1,000-1,500 മീറ്റർ ഉയരമാണുള്ളത്.
പഴനിയിലെ മുരുകക്ഷേത്രം ഈ മലനിരകളിലാണ് സ്ഥിതി ചെയ്യുന്നത്.
അവലംബം പുറത്തേയ്ക്കുള്ള കണ്ണികൾ Palani Hills എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wildlife Conservation Group of Palani Hills Palni Hills Conservation Council "On the danger list", Frontline , August 2, 2003 Palani Tourism Archived 2013-12-02 at the Wayback Machine .
10°12′N 77°28′E ﻿ / ﻿ 10.200°N 77.467°E ﻿ / 10.200; 77.467
പഴനി സുബ്രഹ്മണ്യസ്വാമിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Pazhani_Sree_Murukan_Temple
ശിവ - പാർവതിമാരുടെ പുത്രനായ സുബ്രഹ്മണ്യന്റെ ഏറ്റവും പഴക്കം ചെന്ന ക്ഷേത്രങ്ങളിൽ ഒന്നാണ് തമിഴ്നാട്ടിലെ പഴനിയിലുള്ള പഴനി ശ്രീ ദണ്ഡായുധപാണിക്ഷേത്രം (പഴനി മുരുകൻ ക്ഷേത്രം) .
ദണ്ഡും പിടിച്ചു കൊണ്ട് നിൽക്കുന്ന മുരുകന്റെ നവപാഷാണ നിർമ്മിതമായ പ്രതിഷ്ഠയായതിനാൽ "ദണ്ഡായുധപാണി" എന്ന് വിളിക്കുന്നു.
"പഴനി ആണ്ടവൻ" എന്ന പേരിൽ ഇവിടുത്തെ ഭഗവാൻ തമിഴ്നാട്ടിലും കേരളത്തിലും ഒരുപോലെ പ്രസിദ്ധനാണ്.
അറിവിന്റെ പഴമെന്ന അർഥമുള്ള "ജ്ഞാനപ്പഴമെന്ന" വാക്കിൽ നിന്നാണ് "പഴനി" എന്ന സ്ഥലനാമം രൂപപ്പെട്ടതെന്ന് പറയപ്പെടുന്നു.
കേരളവുമായി ഏറ്റവും കൂടുതൽ ബന്ധമുള്ള തമിഴകത്തെ ക്ഷേത്രമാണ് പഴനി ദണ്ഡായുധപാണി ക്ഷേത്രം.
സുബ്രഹ്മണ്യസ്വാമി പഴനിയിൽ പടിഞ്ഞാറ് ദർശനമായി നിൽക്കുന്നു.
അതായത് കേരളത്തിന് അഭിമുഖമായി.
അതിനാൽ കേരളത്തിന്റെ അനുഗ്രഹദാതാവാണ് പഴനി ആണ്ടവൻ എന്ന് കേരളീയരായ ഭക്തർ വിശ്വസിക്കുന്നു.
സുബ്രഹ്മണ്യനെയാണ് ജ്ഞാനപ്പഴമായി കണക്കാക്കുന്നത്.
മലയുടെ താഴെ ശ്രീ മുരുകന്റെ അറുപടൈവീട് എന്നറിയപ്പെടുന്ന ആറു ക്ഷേത്രങ്ങളിൽ ഒന്നായ തിരു-ആവിനൻ-കുടി സ്ഥിതി ചെയ്യുന്നു.
പരബ്രഹ്മസ്വരൂപനായ സുബ്രഹ്മണ്യന്റെ ആറു മുഖങ്ങളുള്ള ഷണ്മുഖൻ എന്ന പ്രതിഷ്ഠയാണിവിടെ.
നവപാഷാണങ്ങൾ എന്ന ഒൻപതു സിദ്ധ ഔഷധങ്ങൾ ചേർത്ത് തയ്യാറാക്കിയ പ്രത്യേക ഔഷധക്കൂട്ടാണ് പഴനി മുരുകന്റെ പ്രതിഷ്ഠ നിർമ്മിക്കാൻ ഭോഗമഹർഷി ഉപയോഗിച്ചത് .
അതിനാൽ ഈ പ്രതിഷ്ഠയിൽ അഭിഷേകം ചെയ്യുന്ന പഞ്ചാമൃതം, ചന്ദനം എന്നിവ സർവരോഗശമനിയായി ഭക്തർ കരുതുന്നു.
ഭഗവാനെ രാജകീയ രൂപത്തിൽ അണിയിച്ചൊരുക്കുന്ന വൈകുന്നേരത്തെ "രാജാലങ്കാര പൂജ"(സായരക്ഷ) തൊഴുന്നത്  ഐശ്വര്യകരമാണ് എന്നാണ് വിശ്വാസം.
"കാവടി" എടുക്കുന്നതും തലമുടി കളയുന്നതും ഇവിടുത്തെ പ്രധാന വഴിപാടുകളാണ്.
ഞാനെന്ന അഹംഭാവം ഉപേക്ഷിച്ചു ജഗദീശ്വരനോട് താദാത്മ്യം പ്രാപിക്കുന്നു എന്നതിന്റെ പ്രതീകമായാണ് തല മുണ്ഡനം ചെയ്യുന്നത്.
പഞ്ചാമൃതവും, വിഭൂതിയുമാണ് (ഭസ്മം) പ്രസാദം.
തൈമാസത്തിൽ (ജനുവരി 14/15-ഫെബ്രുവരി 12/13) ധാരാളം ഭക്തർ ഇവിടെ ദർശനത്തിനെത്തുന്നു.
തൈ മാസത്തിലെ പൗർണമി ദിവസമായ " തൈപ്പൂയമാണ് " പ്രധാന ഉത്സവം.
അന്നേ ദിവസം ഭക്തരുടെ കാവടിയാട്ടവും ഭഗവാന്റെ തങ്കരഥത്തിലുള്ള എഴുന്നള്ളത്തും നടക്കുന്നു.
നവപാഷാണരൂപിയായ പഴനി മുരുകനെ ദർശിക്കുന്നത്  സകല ദുരിതങ്ങളും ശമിപ്പിക്കും എന്നാണ് വിശ്വാസം.
നാരദ മഹർഷി ഒരിക്കൽ പരമശിവന്റെ ഇരിപ്പിടമായ ദിവ്യമായ കൈലാസപർവ്വതം സന്ദർശിക്കുകയുണ്ടായി.
ആ അവസരത്തിൽ നാരദൻ അദ്ദേഹത്തിനു "ജ്ഞാനപഴം" നല്കി.
ഇത് വിജ്ഞാനത്തിനു വേണ്ടിയുള്ള അമൃത് ആയി കണക്കാക്കപ്പെടുന്ന ഒരു പഴമാണ്.
തന്റെ പുത്രന്മാരായ ഗണപതിക്കും കാർത്തികേയനും തുല്യമായി നല്കാനായി അദ്ദേഹം അത് മുറിക്കാനായി ഭാവിച്ചപ്പോൾ, പഴത്തിന്റെ അമൂല്യശക്തി നഷ്ടപ്പെട്ടു പോകുമെന്ന് പറഞ്ഞത് നാരദ മഹർഷി അത് തടഞ്ഞു.
വിഷമഘട്ടത്തിലായ ശിവൻ , പഴം തന്റെ ബുദ്ധിമാനായ മകനു നല്കാനായി ഒരു മത്സരം നിശ്ചയിച്ചു.
ഈ ലോകത്തെ മൂന്നു പ്രാവശം വലംവെച്ചു വരുന്നതാരാണോ, അയാൾക്ക് ഈ പഴം സമ്മാനമായി നല്കുമെന്നു പറഞ്ഞു.
ഇതു കേട്ടപാടെ സുബ്രഹ്മണ്യൻ തന്റെ വാഹനമായ മയിലിന്റെ പുറത്ത് ലോകം ചുറ്റിവരാൻ പുറപ്പെട്ടു.
എന്നാൽ ഗണപതി , തന്റെ മാതാപിതാക്കളായ പരമശിവനും , പാർവ്വതിയും പ്രപഞ്ചത്തിന് തുല്യരും; ലോകം മുഴുവൻ നിറഞ്ഞു നിൽക്കുന്ന പ്രകൃതിയും പരമാത്മാവുമാണെന്ന വിശ്വാസത്താൽ അവരെ മൂന്ന് തവണ വലംവെച്ചു.
തന്റെ പുത്രന്റെ ഭക്തിയിലും വിവേകത്തിലും  സന്തുഷ്ടനായ മഹാദേവൻ ജ്ഞാന പഴം ഗണപതിക്കു തന്നെ നല്കി.
കാർത്തികേയൻ തിരിച്ചുവന്നപ്പോൾ തന്റെ പ്രയത്നം പാഴായതറിഞ്ഞ് ക്രുദ്ധനായി.
ദേഷ്യവും, വിഷമവും കൊണ്ട് വലഞ്ഞ കാർത്തികേയൻ കൈലാസ പർവ്വതത്തിൽ നിന്നു പോകാൻ തീരുമാനിച്ചു.
തുടർന്ന് മുരുകൻ കൈലാസത്തിൽ നിന്ന് പിണങ്ങി പോകുന്നു.
അങ്ങനെയാണ് അദ്ദേഹം പഴനിമലയിലെത്തിച്ചേരുന്നത് .
അദ്ദേഹത്തെ തിരിച്ചു കൈലാസത്തിലേക്കു വിളിക്കാൻ വന്ന മാതാപിതാക്കൾ, കാർത്തികേയനെ സമാധാനിപ്പിക്കാൻ പറഞ്ഞ വാക്കാണ്, പഴം നീ .
ഇതിൽ നിന്നുമാണ് ഈ പ്രദേശത്തിനു പഴം നീ ലോപിച്ച് പഴനി എന്ന് പേരു വീണത്.
പതിനെട്ടു സിദ്ധവൈദ്യ മഹർഷിമാരിൽ ഒരാളായ ഭോഗരാണ് മുരുകന്റെ പ്രതിഷ്ഠ പഴനി മലയിൽ സ്ഥാപിച്ചതെന്നു കരുതുന്നു.
"നവപാഷാണത്തിന്റെ" ഒരു പ്രത്യേക മിശ്രിതമാണത്രെ ഇതിനുപയോഗിച്ചത്.
വളരെ വേഗം ഉറയ്ക്കുന്ന ഒരു രാസമിശ്രിതം ആണ് ഇത്.
അതുകൊണ്ടു തന്നെ ശില്പിക്ക് വളരെ പെട്ടെന്നു തന്നെ വിഗ്രഹം സൗന്ദര്യവല്കരിക്കാനുള്ള പ്രയത്നം തുടങ്ങാൻ കഴിഞ്ഞു.
എന്നിരിക്കിലും, വിഗ്രഹത്തിന്റെ മുഖം, വളരെ വിശിഷ്ടമായ രീതിയിൽ പൂർത്തീകരിക്കാനായി അദ്ദേഹം വളരെയധികം സമയമെടുത്തു.
അതുകൊണ്ടു തന്നെ, വിഗ്രഹത്തിന്റെ മറ്റു ഭാഗങ്ങൾ മുഖം പോലെ തന്നെ മനോഹരമാക്കാൻ ശില്പിക്കു സാധിച്ചില്ല.
മുരുകസ്വാമിയുടെ വിഗ്രഹത്തിൽ മുഖവും, ശരീരത്തിന്റെ ബാക്കി ഭാഗങ്ങളുമായുള്ള ഒരു തുലനമില്ലായ്മ കാണാൻ കഴിയും, സൗന്ദര്യത്തിന്റെ കാര്യത്തിൽ.
ഭോഗർ മഹർഷിയുടെ ഒരു ദേവാലയവും ക്ഷേത്രത്തിന്റെ തെക്കു പടിഞ്ഞാറേ ഇടനാഴിയിൽ സ്ഥാപിച്ചിട്ടുണ്ട്.
ഭോഗരുടെ സമാധിസ്ഥാനമായി ഇത് കണക്കാക്കപ്പെടുന്നു .
മലയുടെ അകത്തുള്ള ഒരു ഗുഹയുമായി ഈ ഭോഗമഹർഷിയുടെ ദേവാലയം ബന്ധിച്ചിരിക്കുന്നു.
ഇവിടെയാണ് ഇദ്ദേഹം, അഷ്ടദിക്പാലകന്മാരുമായി ധ്യാനത്തിലേർപ്പെടുന്നത് എന്നു വിശ്വസിക്കുന്നു.
പഴനി മലനിരകൾ വിദുരദൃശ്യം
ക്ഷേത്രവുമായി ബന്ധപ്പെട്ട മറ്റൊരു ഐതിഹ്യം ചക്രവർത്തിയായിരുന്ന ചേരമാൻ പെരുമാളുമായി ബന്ധപ്പെട്ടതാണ്.
ക്ഷേത്രനിർമ്മാണത്തിനുശേഷം, പിന്നീട് അരും ശ്രദ്ധിക്കാതെ,വനാന്തർഭാഗത്തു മറഞ്ഞുപോകുകയാണുണ്ടായത്.
രണ്ടാം നൂറ്റാണ്ടിനും, അഞ്ചാം നൂറ്റാണ്ടിനും ഇടക്ക് ഈ പ്രദേശം ഭരിച്ചിരുന്ന ചേരമാൻ പെരുമാൾ തന്റെ പതിവു നായാട്ടുമായി ബന്ധപ്പെട്ട് പഴനി മലയുടെ ഭാഗത്തു വന്നു ചേർന്നു.
ക്ഷീണം കൊണ്ട് ഉറങ്ങിപ്പോയ, രാജാവിന്റെ സ്വപ്നത്തിൽ സുബ്രഹ്മണ്യസ്വാമി പ്രത്യക്ഷപ്പെട്ടു.
തന്റെ വിഗ്രഹം കണ്ടെടുത്ത്, അത് പഴയ രീതിയിൽ സ്ഥാപിക്കാൻ സ്വാമി രാജാവിനോട് ആജ്ഞാപിച്ചു.
ഉറക്കത്തിൽ നിന്നും ഉണർന്ന രാജാവ്, അതിനടുത്ത് വിഗ്രഹത്തിനുവേണ്ടി തിരച്ചിൽ നടത്തുകയും, മറഞ്ഞു കിടന്നിരുന്ന സുബ്രഹ്മണ്യസ്വാമിയുടെ വിഗ്രഹം കണ്ടെടുക്കുകയും ചെയ്തു.
രാജാവ് വിഗ്രഹം മലമുകളിൽ തന്റെ സാമ്രാജ്യം കാത്തുരക്ഷിക്കാൻ എന്നവണ്ണം പടിഞ്ഞാറ് ദർശനമായി പഴയപടി സ്ഥാപിക്കുകയും ആരാധന മുതലായവ തുടങ്ങുകയുടെ ചെയ്തു.
ഇന്നും കേരളത്തെ നോക്കിസംരക്ഷിച്ചുകൊണ്ടു നിൽക്കുന്ന ഭാവത്തിൽ നമുക്ക് പ്രതിഷ്ഠ കാണാനാവും.
അതിനാൽ തന്നെ ഭഗവാന് മലയാളികളോട് പ്രത്യേക വാത്സല്യം ഉള്ളതായി പറയപ്പെടുന്നു.
ക്ഷേത്രത്തെ ചുറ്റിയുള്ള മതിലിൽ ഒരു സ്തൂപത്തിൽ ഈ കഥ കൊത്തിവെച്ചിട്ടുണ്ട്.
ഭഗവാൻ സ്വർണ്ണഗോപുരം
സുബ്രഹ്മണ്യവിഗ്രഹം നേരത്തെ പറഞ്ഞതുപോലെ, ഒമ്പതു വസ്തുക്കളുടെ മിശ്രിതം കൊണ്ടാണ് ഉറപ്പിച്ചിരിക്കുന്ന്.
മുരുകൻ പഴനിയിൽ വന്നതുപോലെ തന്നെയാണ് വിഗ്രഹവും പണിതിരിക്കുന്നത്.
ബാലകനായിരുന്ന മുരുകനാണ് മാതാപിതാക്കളോട് പിണങ്ങി അവിടെ വന്നത്.
തലമുണ്ഡനം ചെയ്ത ഒരു താപസ്വിയുടെ വേഷമാണ് വിഗ്രഹത്തിന്.
വസ്ത്രമായിട്ട് ഒരു കൗപീനം മാത്രം.
കയ്യിൽ ദണ്ഡും, വേലും.
ഇതിൽ നിന്നും ആണ് ബാല-ദണ്ഡ്-ആയുധപാണി എന്ന പേരു മുരുകനു കിട്ടിയത്.
വിഗ്രഹം പഴനിയിൽ സ്ഥാപിച്ചിരിക്കുന്നത് പടിഞ്ഞാറു ദിക്കിലേക്ക് ദർശനമായിട്ടാണ്.
സാധാരണ ഹിന്ദു ക്ഷേത്രങ്ങളിൽ വിഗ്രഹം കിഴക്കോട്ട് ദർശനം ആയിട്ടാണ് സ്ഥാപിക്കാറുള്ളത്.
ഇന്നത്തെ കേരളം അതായത് ചേരസാമ്രാജ്യം പടിഞ്ഞാറോട്ടാണ് പടർന്നു കിടക്കുന്നത്.
ആ സാമ്രാജ്യത്തിന്റെ രക്ഷയ്ക്കു വേണ്ടി ചേരമാൻ പെരുമാൾ വിഗ്രഹത്തിന്റെ ദർശനം പടിഞ്ഞാറു ദിക്കിലേക്കു വെച്ചത് എന്നു വിശ്വസിക്കപ്പെടുന്നു.
ഇതിനാൽ മലയാളികളോട് ഭഗവാന് പ്രത്യേക വാത്സല്യമുണ്ട് എന്നൊരു വിശ്വാസമുണ്ട്.
കൂടാതെ, സുബ്രഹ്മണ്യസ്വാമി വിഗ്രഹത്തിന്റെ ചെവികൾ സാധാരണയിലും വലിപ്പമുള്ളതാണ്.
ബാലൻ, സന്ന്യാസി, വേട്ടക്കാരൻ, രാജാവ് തുടങ്ങി വിവിധ അലങ്കാരങ്ങൾ ആണ് ഭഗവാന് നടത്തുക.
ഇതിൽ രാജാലങ്കാരം ദർശിക്കുന്നത് ഐശ്വര്യദായകമാണ്.
നവഗ്രഹങ്ങളിലെ ചൊവ്വയായി ഇവർ മുരുകനെ കാണുന്നു.
ക്ഷേത്രത്തിന് ആറ് വലംവച്ചു മുരുകനെ തൊഴുന്നത് ഭഗവാന് വളരെയധികം ഇഷ്ടമാണെന്ന് കരുതപ്പെടുന്നു.
"ഓം ശരവണ ഭവ" അല്ലെങ്കിൽ "ഓം വചത്ഭുവേ നമഃ" എന്നീ മുരുകമന്ത്രങ്ങൾ പ്രദക്ഷിണവേളയിൽ ജപിക്കുന്നു.
സ്കന്ദൻ, ആറുമുഖൻ, വേലായുധൻ, ആണ്ടവൻ തുടങ്ങിയ പേരുകളിലും ഭഗവാൻ അറിയപ്പെടുന്നു.
ശ്രീകോവിലിനുള്ളിലെ ഗർഭഗൃഹത്തിലാണ്, വിഗ്രഹം സ്ഥിതിചെയ്യുന്നത്.
ഗുരുക്കൾ എന്ന ബ്രാഹ്മണസമുദായത്തിലെ പുരോഹിതന്മാർക്കാണ് വിഗ്രഹത്തെ സമീപിക്കാനും ഒരുക്കാനുമുള്ള അവകാശമുള്ളത്.
ഈ അവകാശം ഇവർ തലമുറകളായി കൈമാറി വരുന്നതാണ്.
മറ്റുള്ളവർക്ക് ശ്രീകോവിലിന‌ടുത്തു വരെ വരാനേ അവകാശമുള്ളു.
എന്നാൽ പുരോഹിതരുടെ സഹായികളായ ആളുകൾക്ക് ശ്രീകോവിലിനകത്തു വരാം,  എന്നാൽ ഗർഭഗൃഹത്തിൽ പ്രവേശനമില്ല.
"പണ്ടാരം" എന്ന സമുദായത്തിലെ ആളുകളാണ് ഇവിടെ പുരോഹിതരുടെ സഹായികളായി നിലവിലുള്ളത്.
ക്ഷേത്രം പഴനി ക്ഷേത്രം
പഴനിയിലെ രണ്ടു കുന്നുകളിൽ ഒന്നിന്റെ മുകളിലാണ് ക്ഷേത്രം സ്ഥിതിചെയ്യുന്നത്.
മലയിലുണ്ടായിരുന്ന കാനനപാതകളാണ് മുമ്പ് ഭക്തർക്ക് ക്ഷേത്രത്തിലേക്കു പോകാനുള്ള വഴിയായി ഉണ്ടായിരുന്നത്.
ആനകൾ സഞ്ചരിച്ചിരുന്ന വഴിയാണ് ഭക്തർ ഉപയോഗിച്ചിരുന്നത്.
കൂടാതെ, മലയിൽ ചെത്തിയുണ്ടാക്കിയ കല്പടവുകളും ചിലയിടത്തുണ്ടായിരുന്നു.
വിഗ്രത്തിൽ സമർപ്പിക്കാനുള്ള പുണ്യജലവും കൈയിലെടുത്താണ് തീർത്ഥാടകർ പണ്ട് മല കയറിയിരുന്നത്.
പുരോഹിതന്മാരും മല നടന്നു തന്നെയാണ് കയറിയിരുന്നത്.
എന്നാൽ ഭക്തർ ഉപയോഗിച്ചിരുന്ന പാതയല്ല, അതിനു നേരെ എതിർവശത്തുണ്ടായിരുന്ന മറ്റൊരു പാതയാണ് അവർ ഉപയോഗിച്ചിരുന്നത്.
എന്നാൽ കഴിഞ്ഞ അര നൂറ്റാണ്ടായി, മലകയറ്റം സുഗമമാക്കാനായി കൂടുതൽ കല്പടവുകൾ നിർമ്മിച്ചു.
കൂടാതെ, ഒരു ഫ്യൂണിക്കുലാർ റെയിൽവേ സംവിധാനവും അവിടെ ഏർപ്പെടുത്തിയിട്ടുണ്ട്.
വലിയ ഇരുമ്പിന്റെ വടത്തിൽ സഞ്ചരിക്കുന്ന ഈ സംവിധാനം, പ്രായാധിക്യത്താലും, ശാരീരികാസ്വാസ്ഥ്യത്താലും മല കയറുന്നവർക്ക് വളരെ ആശ്വാസമാണ്.
ക്ഷേത്രത്തിന്റെ ശ്രീകോവിൽ നിർമ്മിച്ചിരിക്കുന്നത് പഴയ ചേര ശില്പവൈദഗ്ദ്ധ്യത്തിലാണ്.
എന്നാൽ ക്ഷേത്രത്തിനു ചുറ്റുമുള്ള, ശില്പചാതുരി പാണ്ഡ്യ കാലഘട്ടത്തെയും, അവരുടെ സ്വാധീനത്തെയും ഓർമ്മിപ്പിക്കുന്നു.
ശ്രീകോവിലിന്റെ മതിലിൽ പഴയ തമിഴ്ലിപിയിൽ ധാരാളം ദൈവികസ്തോത്രങ്ങൾ കൊത്തിവെച്ചിരിക്കുന്നു.
ശ്രീകോവിലിനു മുകളിലായി സ്വർണ്ണഗോപുരം സ്ഥാപിച്ചിട്ടുണ്ട്.
ഇതിൽ മുരുകന്റേയും, ഉപദേവന്മാരുടേയും ശില്പങ്ങൾ കൊത്തിവെച്ചിരിക്കുന്നു.
ശ്രീകോവിലിനരുകിലായി, സുബ്രഹ്മണ്യന്റെ മാതാപിതാക്കളായ  പരമശിവന്റേയും പാർവ്വതിയുടേയും ആരാധനാലയങ്ങളുണ്ട്.
അതിനു ചേർന്ന്, പഴനി മുരുക ക്ഷേത്രത്തിലെ മുഖ്യവിഗ്രഹം സ്ഥാപിച്ച ഭോഗമഹർഷിയുടെ സമാധി സ്ഥാനമാണ്.
പുറത്ത് വിഘ്നേശ്വരനും സുബ്രഹ്മണ്യസഹോദരനുമായ  ഗണപതിയുടെ ആരാധനാലയവുമുണ്ട്.
ആരാധന പഴനി കാവടി
വിഗ്രഹത്തിലുള്ള അഭിഷേകമാണ് പ്രധാന ആരാധനാ രീതി.
വിവധ തരം ലേപനങ്ങൾ കൊണ്ട് വിഗ്രഹത്തെ അഭിഷേകം ചെയ്യുന്നു.
എണ്ണ, ചന്ദനതൈലം, പാൽ എന്നിവ ഉപയോഗിച്ച് അഭിഷേകം നടത്തിയശേഷം, ശുദ്ധ ജലത്തിൽ വീണ്ടും അഭിഷേകം നടത്തുന്നു.
ദിവസത്തിന്റെ ഓരോ പ്രത്യേക സമയങ്ങളിലാണ് ഈ അഭിഷേകം നടത്തുന്നത്.
വിഴ പൂജ  - അതി രാവിലെയുള്ള പൂജ ഉച്ചിക്കാലം - മദ്ധ്യാഹ്ന പൂജ.
സായരക്ഷൈ - വൈകീട്ടുള്ള പൂജ.
രാക്കാലം - രാത്രിയുള്ള പൂജ.
(ക്ഷേത്രം അടക്കുന്നതിനു തൊട്ടുമുമ്പ്).
ഈ പൂജകൾ നടക്കുമ്പോൾ ഭക്തരെ അറിയിക്കാനായി ക്ഷേത്രത്തിലുള്ള വലിയ മണി മുഴക്കുന്നത് പതിവാണ്.
ശാന്തമായ അന്തരീക്ഷത്തിൽ പഴനി നഗരം മുഴുവൻ ഈ മണിയൊച്ച കേൾക്കാൻ കഴിയും.
അഭിഷേകത്തിനുശേഷം വിഗ്രഹത്തെ ആടയാഭരണങ്ങൾ അണിയിക്കുന്ന ചടങ്ങാണ്.
ഇതിനെ അലങ്കാരം എന്നു പറയുന്നു.
പിതാവിന്റെ രാജകൊട്ടാരത്തിൽ നിന്നും പഴനിയിൽ വന്നിറങ്ങിയ മുരുകന്റെ രൂപത്തിലായിരിക്കും മിക്കവാറും വിഗ്രഹത്തെ അണിയിച്ചൊരുക്കാറ്.
ഇതു കൂടാതെ, ഭഗവാനെ ഉത്സവമൂർത്തിയായി അലങ്കരിച്ച്, സ്വർണ്ണരഥത്തിനുള്ളിൽ ഇരുത്തി ശ്രീകോവിലിനു ചുറ്റും പ്രദക്ഷിണം നടത്താറുണ്ട്.
ഇത് ഭക്തരായിരിക്കും ഈ രഥം വലിച്ചുകൊണ്ടു പോകുന്നത്.
ഇത് കാണുന്നത് പുണ്യമായി ഭക്തർ കരുതുന്നു.
അനുഷ്ഠാനങ്ങൾ
ക്ഷേത്രത്തിലെ മുഖ്യമായ ആചാരമാണ് ഭക്തരുടെ തലയിലെ മുടി നീക്കം ചെയ്ത, ചന്ദനം തേക്കൽ.
ബാലമുരുകന്റെ ശിരസ്സിനോട് സാമ്യം തോന്നിക്കാനാണ് ഈ തലമുടി നീക്കം ചെയ്യൽ ചടങ്ങ്.
വൈകീട്ടു  തലമുണ്ഡനം ചെയ്ത ചന്ദനം തേച്ച് അത് രാത്രിമുഴുവൻ സൂക്ഷിക്കുന്നത് ഭക്തരുടെ ഒരു രീതിയാണ്.
മദ്ധ്യാഹ്നത്തിൽ കുറച്ചു നേരവും, രാത്രിയിൽ വളരെ നേരത്തെയും ക്ഷേത്രം നട അടക്കും.
പ്രതിഷ്ഠ ബാലമുരുകനായതിനാൽ, ബാലകന് ആവശ്യമായ ഉറക്കം കിട്ടുവാനാണെന്നാണ് വിശ്വാസം.
കാരണം, ഭഗവാൻ പകലുമുഴുവനും ഭക്തരോട് സംവദിച്ച് ക്ഷീണിതനായിരിക്കുമത്രെ.
മറ്റൊരു ഐതിഹ്യം നിലനിൽക്കുന്നത്, എല്ലാ ദിവസവും വൈകീട്ട് ഭഗവാന്റെ പള്ളിയറയിൽ ആ ദിവസത്തെ ക്ഷേത്ര സംബന്ധമായ കണക്കുകൾ ഭഗവാൻ പ്രധാന പുരോഹിതനിൽ നിന്നും കേൾക്കുമത്രെ.
അതിനുശേഷം മാത്രമേ ഭഗവാൻ പള്ളിയുറക്കത്തിനു പോകാറുള്ളു.
നിത്യ പൂജകൾക്കു പുറമെ ധാരളം ഉത്സവദിനങ്ങളും പഴനി മുരുക ക്ഷേത്രത്തിൽ കൊണ്ടാടാറുണ്ട്.
തൈപ്പൂയം പങ്കുനി ഉത്രം വൈകാശി-വിശാഖം ശൂരസംഹാരം ( സ്കന്ദഷഷ്ഠി ) തൃക്കാർത്തിക
തൈപ്പൂയം ആണ് പഴനി മുരുക ക്ഷേത്രത്തിലെ പ്രധാന ഉത്സവമായി കരുതിപോരുന്നതും ആഘോഷിക്കുന്നതും.
തമിഴ് കലണ്ടറിലെ തൈമാസത്തിലെ (മലയാളം കലണ്ടറിൽ മകരമാസം , ജനുവരി 15 - ഫെബ്രുവരി 15) പൂയം നക്ഷത്രദിവസമാണ് തൈപ്പൂയം ആഘോഷിക്കുന്നത്.
സ്കന്ദപുരാണ പ്രകാരം ദേവസേനാധിപനായ മുരുകൻ ലോകരക്ഷാർത്ഥം താരകാസുരനെ വധിച്ച ദിവസമാണ് തൈപ്പൂയമായി ആഘോഷിക്കപ്പെടുന്നത്.